jkorsvik/nowiki_second_scrape_merged huggingface dataset:
Brunla

Brunla eller Brunlaug er en herregård i Tanum sogn i Larvik kommune. Den har gitt navn til lenet og amtet av samme navn og det tidligere herredet Brunlanes.
I skriftlige kilder er gården første gang nevnt i 1376. Nikolas Galle, riksrådsmedlem 1392, bodde der. Svigersønnen Markvard Buk og hans sønn Olav Buk hadde også høye nasjonale embeder. I 1438 ble gården plyndret av Hallvard Gråtopps opprørere. Olav Buks datter Katarina ble gift med riksråden Hartvig Krummedike, og bodde på gården.Senere ble gården tildels vanskjøttet, og inngikk i godssamlingen Larvik grevskap. En av brukerne var generalmajor Otto Henrik Schleppgrell, far til Friderich Adolph Schleppegrell. Familien Schleppegrell bodde der fra 1760 til 1808. Amtmannen Fredrik Wilhelm Wedel-Jarlsberg bodde der på festekontrakt fra 1816, og fikk skjøte i 1843. Familien Wedel-Jarlsberg solgte eiendommen i 1878.


== Referanser ==
Darlag

Darlag (kinesisk: 达日县; pinyin: Dárì Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var på 22 498 innbyggere i 1999.


== Administrative enheter ==
Storkommune:

Jimai 吉迈镇 (Gyümai)Kommuner:

Wosai 窝赛乡, De'ang 德昴乡, Manzhang 满掌乡, Jianshe 建设乡, Moba 莫坝乡, Shanghongke 上红科乡, Xiahongke 下红科乡, Sangrima 桑日麻乡, Tehetu 特合土乡.


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Informasjonsside
Jigzhi

Jigzhi (kinesisk: 久治县; pinyin: Jiǔzhì Xiàn) er et fylke i det autonome prefektur Golog i provinsen Qinghai i Folkerepublikken Kina. 
Befolkningen var på 17 931 i 1999.


== Administrative enheter ==
Storkommune: Zhiqingsongduo 智青松多镇,
Kommunene: Baiyu 白玉乡, Wa'eryi 哇尔依乡, Wasai 哇赛乡, Suohurima 索乎日麻乡, Mentang 门堂乡.


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Informasjonsside
Haidong

Haidong (Forenklet kinesisk: 海东; tradisjonell kinesisk: 海東; pinyin: Hǎidōng; Wade-Giles: Hǎi-tūng) er et prefektur i provinsen Qinghai i Folkerepublikken Kina.
Det ligger ved provinsens østgrense, og grenser i øst til provinsen Gansu. Det har et areal på 17 010 km² .Befolkningstallet var anslått til 1 480 000 innbyggere i 2004, noe som gjør dette til den tettest befolkede delen av Qinghai, med nesten en tredel av provinsens befolkning (men bare to prosent av provinsens areal).


== Administrative enheter ==
Prefekturet Haidong har jurisdiksjon over 2 fylker (县 xiàn) og 4 autonome fylker (自治县 zìzhìxiàn). 


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Lokalregjeringens hjemmesider
Pfotos fra Ping'an hos Panoramio
Jørn Areklett Omre

Jørn Areklett Omre (født 29. mai 1955) er en norsk naturfotograf.
Yrkesmessig har han bakgrunn som brigadesjef i Oslo brann og redningsetat. Som naturfotograf, gjennom 35 år, har han gitt ut flere bøker. Han er medlem av foreningen Norske Naturfotografer, der han også har vært leder. Omre er tilknyttet bildebyrået Samfoto, en del av NTB Scanpix og NTB. Omre har hatt flere separatutstillinger og deltatt på et titalls andre. Jobber med foto på heltid.


== Bibliografi ==
Markaboka :  Oslomarkenes turmål og merkesteder (sammen med Bård Løken og Bjarne Jensen),  Orion Forlag (1995) ISBN 82-458-0053-8
Østensjøvannet : Naturreservatet i Oslo, Orion Forlag (2000) ISBN 82-458-0428-2
Hedmark i dikt og bilder  (sammen med Bård Løken, redaktør Knut Imerslund), Kom Forlag (2009) ISBN 978-82-92496-75-6
Skogsus (Hans Børli-dikt illustrert 50 bilder / 50 dikt), Aschehoug Forlag (2015) ISBN 978-82-03-35990-3


== Eksterne lenker ==
Om Jørn Areklett Omre på Norske Naturfotografers nettsider
Ubeskyttet sex

Ubeskyttet sex er et uttrykk som oppstod på 1980-tallet i kjølvannet av hivepidemien. Med ubeskyttet siktes det til sex uten bruk av kondom, der mannens sæd kommer i berøring med slimhinnene i vagina, anus eller munnhule med mulighet for overføring av hivviruset eller andre kjønnssykdommer. 
På engelsk dukket slang-uttrykket barebacking eller bareback sex opp, som betegner det samme. Uttrykket skriver seg fra cowboykulturen og betyr å ri på hest uten sal.
Som motsetning til ubeskyttet sex ble uttrykket sikker sex eller sikrere sex også vanlig i det omfattende seksuelle opplysningsarbeid som fulgte i bestrebelsene på å bekjempe hivepidemien.


== Litteratur ==
John Galt (pseud): Døden ved min side. Å leve med hiv. Aschehoug 2008, ISBN 978-82-03-29139-5


== Eksterne lenker ==
http://www.thebody.com
http://www.fhi.no
http://www.helsenett.no/index.php?option=com_content&view=article&id=5043&Itemid=92
http://www.helseutvalget.no/
Hualong

Hualong kan være:

Bydistriktet Hualong i byprefekturet Puyang i provinsen Henan i Folkerepublikken Kina,
Det autonome fylke Hualong i prefekturet Haidong i provinsen Qinghai i Kina.
Barebacking

Barebacking eller bareback sex er et engelsk slang-uttrykk som skriver seg fra cowboykulturen og som betyr å ri på hest uten sal. I overført betydning betyr det sex uten kondom. Uttrykket ble vanlig i denne overførte betydningen i kjølvannet av hivepidemien som betegnelse på ubeskyttet sex.
Liste over Mosambiks presidenter

Mosambiks president er Mosambiks statsoverhode. Samora Moisés Machel fra partiet FRELIMO var Mosambiks første president etter uavhengigheten fra Portugal i 1975, i kjølvannet av nellikrevolusjonen .


== Presidenter ==
      FRELIMO


== Fotnoter ==


== Se også ==
Liste over Mosambiks koloniguvernører
Liste over Mosambiks statsministere


== Kilder ==
«Mozambique: Heads of State: 1975–2020». Archontology.org. Besøkt 2. mai 2020.
Rolf Morgan Hansen

Rolf Morgan Hansen (født 21. juni 1961 i Sandefjord) er en tidligere toppsyklist, en av landets mest-vinnende innen banesykling.  Han var fast NM-vinner i sprint og 1000 m for Grenland Sykleklubb og Larvik CK frem til 1985. I 1984 var han bosatt ved Ordrupbanen i København for forberedelser til OL.  Han  var i hovedstadens Grei i 1986, men tapte overraskende 1000 m i 1986 og trakk seg fra sprint-finalen  med Eyvind Westgaard, i protest mot baneforholdene på Levanger Stadion. Etter å ha gått til IF Frøy i 1987 vant han, men la opp i en alder av 24 år. har han har senere trent topputøvere som Thomas Fossum.


== Meritter ==
NM i banesykling
Seier i 1000 m og sprint junior:  1979
Seier i 1000 m og sprint senior:  1980, 81, 82, 83 og 84, 85 og 87
NM i landeveissykling
Lag:  Seier i 1980 for Grenland SK med Jan Georg Iversen, Dag Selander og Robert Langvik
Olympiske leker
Deltaker i sykling under Sommer-OL 1984:  11.-plass (1000 m: 1.07.936)
VM:  Deltaker fire ganger (Brno 1981 (nr. 7); Colorado 1986)
Nordisk mester
Seier i 1000 m: 1985
Personlig beste 1000 m:  1.04,63 VM Colorado Springs 1986


== Referanser ==


== Eksterne lenker ==
(en) Rolf Morgan Hansen – Olympedia 
(en) Rolf Morgan Hansen – Sports-Reference (OL-resultater – arkivert) 
(en) Rolf Morgan Hansen – Cycling Archives
Multippel korrespondanseanalyse

Multippel korrespondanseanalyse er en multivariat generalisering av enkel korrespondanseanalyse. MCA, som metoden gjerne forkortes, åpner for analyser av en stor mengde variabler. Dette oppnår den gjennom å gjøre korrespondanseanalysen på enten en Burt-tabell eller en indikatormatrise, istedenfor en vanlig krysstabell. De ulike variantene har litt ulike matematiske og geometriske egenskaper, men i hovedsak tolkes resultatene på samme måte som i enkel korrespondanseanalyse. 
Multippel korrespondanseanalyse av indikatormatriser har to typer punktskyer som hovedresultat: kategoriskyen og individskyen. Den førstnevnte viser distanse og nærhet mellom de ulike kategoriene i datasettet, slik at de underliggende strukturene lett kan tolkes. Individskyen viser distanse og nærhet mellom individene i datasettet. Slik kan individskyen benyttes til å studere fordelingen av egenskaper som ikke deltar i selve konstruksjonen av rommet, såkalte supplementærvariabler. 
MCA av indikatormatriser ble popularisert gjennom arbeidene til Pierre Bourdieu. I analysene i Homo Academicus og The State Nobility presenterte han korrespondanseanalyser av henholdsvis franske professorer og næringslivsledere. I begge disse analysene kunne en vise fram individskyer med navnene på personene i datasettet, noe som kan være særdeles nyttig i analysene av små elitepopulasjoner.
Scottish Aviation Pioneer

Scottish Aviation Pioneer var et STOL en-motors, høyvinget sambands- og ambulansefly produsert av  Scottish Aviation i Prestwick i Skottland. Det hadde enmanns b estening og plass til fire passasjerer.


== Konstruksjon og utvikling ==
Pioneer var planlagt for å møte kravene fra Det britiske luftfartsministerium for et lett samband- og ambulansefly.  En tre-seters prototype ble bygget og utstyrt med de Havilland Gipsy Queen  motor på 240 HK. På grunn av prototypens lave ytelse førte det til at flyet ikke ble bestilt av RAF og Scottish bestemte seg for en utgave med sterkere motor og å satse på det sivile marked
Prototypen til Pioneer II ble utstyrt med en Alvis Leonides motor på 520 HK. og fløy første gang den 5. mai 1950.  Pioneer II hadde fremragende STOL-egenskaper og dette resulterte i ordre fra RAF for en modell som ble betegnet som Pioneer C.C.1.  Det ble bygget i alt 69 fly, uten at noen ble solgt på det sivile marked.


== Flyet i bruk ==
RAF brukte Pioneer for slike oppgaver som evakuering av sårede under geriljakrigen i Malaysia,  i Aden og på  Kypros. Med sine uvanlige store flaps var flyet i stand til å operere på korte, upreparerte landingsstriper og kunne ta av på 70 meter og lande på 60 meter. Pioneer forble operativ i et mindre antall frem til 1969. Pioneer ble også brukt av Royal Ceylon Air Force og Royal Malaysian Air Force.


== Varianter ==
Pioneer : Fire-seters STOL-transportfly med  240 HK (179 kW) de Havilland Gipsy Queen 32 stempelmotor
Pioneer 2 : Fem-seters STOL-transportfly med  520 HK (388 kW) Alvis Leonides stjernemotor.
Pioneer CC Mk 1 : Fem-seters ambulanse og kommunikasjonsfly for RAF.


== Operatører ==
 (Ceylon) Royal Ceylon Air Force - (fire fly)
 Royal Malaysian Air Force - (ni fly)
 Royal Air Force


== Eksterne lenker ==
Scottish Aviation (Prestwick) Pioneer 1947
Jernbane i Malawi

Malawi Railways er det nasjonale jernbanenettverket i Malawi. Det var statsstyrt frem til det ble privatisert i 1999. Malawis jernbanenettverk var på 797 kilometer med kappsporskinnegang (1067mm) i 2001.
Det er ingen direkte tilknytning til nabolandet Tanzania på grunn av sporbrudd mellom Malawis 1067mm spor og Tanzanias 1000mm spor. Selv om Zambia benytter samme sporbredde som Malawi er det heller ingen tilknytning mellom Malawi og Zambia.
Malawi er tilknyttet Mosambiks jernbanenettverk gjennom Nacala-linjen til havnen i Nacala i Mosambik. Den andre jernbanelinjen fra Makhanga til Beira i Mosambik har vært stengt siden borgerkrigen i Mosambik og har fremdeles ikke blitt gjenåpnet.


== Eksterne lenker ==
(en) Rail transport in Malawi – kategori av bilder, video eller lyd på Commons
Nora

Nora er et kvinnenavn med flere opprinnelser, blant annet som en kortform av Eleonora og som et arabisk navn som betyr «lys». Nora (arabisk: نورة) er et svært vanlig navn i Saudi-Arabia. Formen Noora er svært vanlig i Qatar. Nora har vært et svært vanlig navn på jentebarn født i Norge på 2000-tallet.


== Etymologi ==
Nora har flere mulige opphav. Det kan være:

en kortform av Eleanor, Eleonora eller Eleonore. Alle disse navnene er sannsynligvis er utledet av Helene, som kommer fra det greske ordet helene, «lys» eller «skinne». Dette er den vanligste forklaringen i Norge.
en kortform av Honora, som har opphav i det latinske navnet Honorius, «ære».
en feminin form av mannsnavnene Nor og Nore som har opphav i det norrøne norðr eller det gammelhøytyske nord, som begge betyr «nord». Navnet kan også knyttes til landsnavnet Nóregr, «Norge».
et arabisk navn som betyr «lys». Dette navnet skrives også Nura eller Noura. Andre varianter av dette navnet er Nor, Nur og Noor.Nora skrevet baklengs blir mannsnavnet Aron.
Nóra er en ungarsk og islandsk form av navnet. Noora er en finsk form av navnet.


== Utbredelse ==
Nora er kjent brukt første gang i Sverige i 1698 og var mest brukt i perioden 1900–1919. Navnet er kjent brukt første gang i Norge på første halvdel av 1800-tallet, og har vært et av de ti mest benyttede navn på norske jentebarn siden 2000. Nora var Norges mest populære jentenavn i 2012, 2014, 2016, 2017 og 2020.
Nora har polsk navnedag 12. februar, norsk navnedag 14. april, estisk og tsjekkisk navnedag 8. juli, finsk navnedag 11. juli, latvisk navnedag 12. juli og slovakisk navnedag 31. august. Nóra har ungarsk navnedag 11. juli. Noora har estisk navnedag 8. juli og finsk navnedag 11. juli.
Nora (arabisk: نورة) er et svært vanlig navn i Saudi-Arabia. Formen Noora er svært vanlig i Qatar.
Tabellen nedenfor gir en detaljert oversikt over populariteten til kvinnenavnet Nora og varianter av dette i noen av de landene hvor statistikk er tilgjengelig.


== Kjente personer med navnet Nora eller Norah ==
Nora Brockstedt (1923–2015), norsk artist
Nora Ephron (f. 1941), amerikansk filmregissør
Nora Simonhjell (f. 1970), forfatter
Norah Jones (f. 1979), amerikansk pianist og sanger
Nora Mørk (f. 1991), norsk håndballspiller
Nora Foss Al-Jabri (f.  1996), norsk artist


== Fiktive personer med navnet Nora eller Norah ==
Nora Helmer – fra Et dukkehjem


== Referanser ==


== Eksterne lenker ==
Norske navn 
Statistisk Sentrabyrå navnestatistikk

(en) Behind the Name: Nora
(en) Think Baby Names: Nora
Jan Rabben

Jan Rabben (født 16. juli 1952 i Ålesund) er en norsk naturfotograf, bosatt på Stord.
Han har universitetsutdanning i biologi og geografi, og har siden 1981 vært frilans naturfotograf og skribent. Han har gitt ut flere bøker. 
Rabben er medlem i foreningen Norske Naturfotografer og tilknyttet bildebyrået Samfoto.


== Bibliografi ==
Makkevika – rasteplassen ved havet, Grøndahl (1984) ISBN 82-504-0697-4
Naturen i Sunnhordland, eget forlag (1997) ISBN 82-994320-0-6
Namnevandring i Stord og Fitjar (sammen med Kari Lønning Aarø), eget forlag (2001) ISBN 82-994320-1-4
Det blømer på Bømlo. Highligts of Bømlo, Harpiks Forlag (2002) ISBN 82-994320-3-0
I mårskogen (sammen med Ole Jakob Vorraa), Harpiks Forlag (2002) ISBN 82-994320-2-2
Sunnhordland i fugleperspektiv, Harpiks Forlag (2003) ISBN 82-994320-4-9
Dropar på strå (med dikt av Per Olav Kaldestad) (2005)
Alt eg ser har si eiga soge (med dikt av Samuel Arholm) (2006)
Stordperler. Highlights of Fitjar and Stord (2007)
Frå Sirahavet til Seljestad. Landskap, flora og fauna (sammen med Ole Jakob Vorraa), Harpiks Forlag (2010)
Ville blomar i Sunnhordland  (sammen med Kari Lønning Aarø), Harpiks Forlag (2016) ISBN 978-82-690129-0-3


== Referanser ==
Liste over Namibias statsministre

Namibias statsminister er Namibias regjeringssjef. Statsministeren blir utnevnt av presidenten. Fram til forfatningsendringen 13. oktober 2014 var statsministeren også presidentens stedfortreder.


== Liste ==
      Republican Party (RP)
      South West Africa People's Organization (SWAPO)


== Se også ==
Transitional Government of National Unity (Namibia)


== Kilder ==
«Namibia». World Statesmen.org. Besøkt 27. april 2020.
HTC Touch Viva

HTC Touch Viva (tidligere kjent som HTC Opal) er en Windows Mobile-basert mobiltelefon (smartphone) som blir produsert av HTC. Den ble lansert i november 2008.Mobilen har en 2,8 tommer stor touchskjerm, og har bl.a. wi-fi og kamera med 2 megapiksler. 


== Spesifikasjoner ==
Skjerm: 2,8 tommer
Skjermoppløsning: 240 x 320
Styring: touchskjerm (TouchFLO™ 3D interface)
Batteri: 1100 mAh (Li-Ion)
Taletid: 480 minutter
Standbytid: 270 timer
Kamera: 2 megapiksler med fast fokus
GPS: Nei
200 MHz TI OMAP 850 prosessor
RAM: 128 MB
ROM: 256 MB
Quadband (GSM 850 / 900 / 1800 / 1900)
microSD minnekort
Operativsystem: Windows Mobile 6.1
Wi-Fi (IEEE 802.11 b/g)
Bluetooth 2.0 med EDR
FM radio: Nei
Mini USB (HTC ExtUSB)
Størrelse: 104,5 mm (h), 59 mm (b) 15,75 mm (d)
Vekt: 110 g med batteri


== Referanser ==


== Eksterne lenker ==
HTC produktside
Rob Reiner

Robert «Rob» Reiner (født 6. mars 1947 i The Bronx i New York City) er en amerikansk skuespiller, regissør, produsent, manusforfatter og politisk aktivist. Han er mest kjent for å ha regissert filmene Prinsessebruden, Stand by Me, Da han møtte henne og Et spørsmål om ære. 


== Utvalgt filmografi ==
Halls Of Anger – Skuespiller (1969)
Summertree – Skuespiller (1971)
Fire Sale – Skuespiller (1977)
Hjelp vi er i popbransjen – Regissør, skuespiller (1984)
The Sure Thing – Regissør (1985)
Venner for livet – Regissør (1986)
The Princess Bride – Regissør (1987)
Da han møtte henne – Regissør (1989)
Hilsen fra Hollywood – Skuespiller (1990)
Misery – Regissør (1990)
Et spørsmål om ære – Regissør (1992)
Søvnløs i Seattle – Skuespiller (1993)
North – Regissør (1994)
Bullets Over Broadway – Skuespiller (1994)
Den amerikanske presidenten – Regissør (1995)
Bye Bye Love – Skuespiller (1995)
Ghosts of Mississippi – Regissør (1996)
EDtv – Actor (1999)
The Story of Us – Regissør (1999)
Alex & Emma – Regissør (2003)
Dickie Roberts: Former Child Star – Skuespiller (2003)
Rumor Has It... – Regissør (2005)
Everyone's Hero – Stemmeskuespiller (2006)
Nå eller aldri – Regissør (2007)
Flipped – Regissør (2010)
8 – Regissør (2012)
The Magic of Belle Isle – Regissør (2012)


== Eksterne lenker ==
(en) Rob Reiner – kategori av bilder, video eller lyd på Commons 
(en) Rob Reiner – galleri av bilder, video eller lyd på Commons 
(en) Rob Reiner på Internet Movie Database 
(sv) Rob Reiner i Svensk Filmdatabas 
(da) Rob Reiner på Filmdatabasen 
(da) Rob Reiner på Scope 
(fr) Rob Reiner på Allociné 
(en) Rob Reiner på AllMovie 
(en) Rob Reiner hos Rotten Tomatoes 
(en) Rob Reiner hos The Movie Database 
(en) Rob Reiner hos Internet Broadway Database 
Rob Reiners biografi, priser og milepæler hos Hollywood.com
Rob Reiner-arkiv over intervju på amerikansk TV
American Airlines Flight 1420

American Airlines Flight 1420 var en flygning mellom Dallas-Fort Worth og Little Rock i USA. Under forberedelsene til landing i Little Rock 1. juni 1999 glemmer pilotene å stille inn spoilerne til å utløse automatisk når flyet lander. MD-82-flyet skled av rullebanen og elleve mennesker omkom.
En dokumentar om flyulykken ble sendt i første sesong av TV-serien Flyhavarikommisjonen.


== Eksterne lenker ==
(en) American Airlines Flight 1420 – kategori av bilder, video eller lyd på Commons
May Britt Hartwell

May Britt Hartwell (tidligere May Britt Våland; født 5. august 1968 i Sola) er en tidligere norsk toppsyklist, kjent da hun i 1995 vant medalje i VM i banesykling. Utover en rekke norske mesterskap i banesykling for IL Havdur, Bærum CK, Stavanger SK og Sola CK, var hun også på landslaget i landeveissykling med blant andre Unni Larsen. Våland giftet seg med den amerikanske banesyklist og OL-medaljør Erin Hartwell i 1995 og bodde i USA fram til august 2011. I dag er hun bosatt i Sola kommune i Norge der hun er sykkeltrener.


== Meritter ==
NM i banesykling
1000 m og 3000 m for junior:  Seier i 1984 og 85 for IL Havdur
1000 m:  Seier i 1987, 89
3000 m:  Seier i 1986 for Stavanger SK, 87, 89 for IL Havdur, 90, 91, 92
NM i landeveissykling
30 km tempo:  Seier i 1989, 90, 94, 95
Lagtempo:  Seier i 1994 for  Rogaland CK med Turid Svendsbø og Lise Kindervåg
Nordiske mesterskap
Landevei, fellesstart:  Nr. 2 i 1992 (Halmstad), nr. 2 i 1994 (Levanger), nr. 3 i 1995 (Åbo)
Landevei, lag:  Seier i 1994 (Levanger)
Banesykling, 3000 m og points race:  Nr. 2 i 1993 (Hamar), nr. 2 i 1994 (Århus), nr. 2 i 1995 (Helsingfors)
VM i banesykling
3000 m:  Bronse (Bogotá, 1995) for Sola CK
Olympiske leker
3000 m i sykling under Sommer-OL 1996:  Nr. 9 (3.43,824)
Points race:  Brøt.
Paralympiske leker
Paralympiske sommerleker 2004 (Athen):  Pilot for Tone Gravvold: Nr. 4 på 3000 m:  Nr. 5 på 1000 m.


== Referanser ==


== Eksterne lenker ==
(en) May Britt Hartwell – Olympedia 
(en) May Britt Hartwell – Sports-Reference (OL-resultater – arkivert) 
(en) May Britt Hartwell – ProCyclingStats 
(en) May Britt Hartwell – Cycling Archives
Mormolyce phyllodes

Mormolyce phyllodes er en av billene i delgruppen (underfamilien) fiolinbiller i familiegruppen løpebiller.


== Utseende ==
Mormolyce phyllodes er 8-10 cm lang og flat. Dekkvingene kan minne om kassen til en fiolin eller gitar, med hodet og brystskjoldet som gitarhals, fasettøynene som stemmeskruer.


== Levevis ==
Fiolinbillene lever i tropisk regnskog. De voksne billene kan man finne under bark eller mellom bladstilkene på planter i ananasfamilien (Bromeliaceae). Den flate kroppsformen gjør at de kan gjemme seg i ganske trange rom selv om de er så store. Det lange, smale hodet er til god hjelp når de undersøker barksprekker på jakt etter de små insektene de lever av.
De har forsvarskjertler som skiller ut illeluktende og noe etsende smørsyre.
Larvene lever i tunneler på undersiden av store kjuker som vokser på død ved.


== Eksterne lenker ==
(en) Mormolyce phyllodes i Global Biodiversity Information Facility 
(en) Kategori:Mormolyce phyllodes – bilder, video eller lyd på Wikimedia Commons 
(en) Mormolyce phyllodes – galleri av bilder, video eller lyd på Wikimedia Commons 
Mormolyce phyllodes – detaljert informasjon på Wikispecies
Denavit-Hartenberg konvensjonen

Denavit-Hartenberg (D-H) konvensjonen er en konvensjon innen robotikk som går ut på å bruke fire parameter per ledd for å beskrive tilstanden til en robot som består av ledd med én frihetsgrad. De fire delene er gitt som rotasjon om z-aksen (
  
    
      
        
          R
          
            z
            ,
            θ
          
        
      
    
    {\displaystyle R_{z,\theta }}
  ), forflytting langs z-aksen (
  
    
      
        
          T
          
            z
            ,
            d
          
        
      
    
    {\displaystyle T_{z,d}}
  ), forflytting langs x-aksen (
  
    
      
        
          T
          
            x
            ,
            a
          
        
      
    
    {\displaystyle T_{x,a}}
  ) og rotasjon om x-aksen (
  
    
      
        
          R
          
            x
            ,
            α
          
        
      
    
    {\displaystyle R_{x,\alpha }}
  ). Hvor 
  
    
      
        R
      
    
    {\displaystyle R}
   og 
  
    
      
        T
      
    
    {\displaystyle T}
   er homogene transformasjonsmatriser. I tillegg sier konvensjonen at man må legge z-aksen langs retningen til leddet.
Med denne konvensjonen får alle leddene et eget koordinatsystem som er gitt ved 
  
    
      
        
          A
          
            i
          
        
        =
        
          R
          
            z
            ,
            
              θ
              
                i
              
            
          
        
        
          T
          
            z
            ,
            
              d
              
                i
              
            
          
        
        
          T
          
            x
            ,
            
              a
              
                i
              
            
          
        
        
          R
          
            x
            ,
            
              α
              
                i
              
            
          
        
      
    
    {\displaystyle A_{i}=R_{z,\theta _{i}}T_{z,d_{i}}T_{x,a_{i}}R_{x,\alpha _{i}}}
  , hvor 
  
    
      
        i
      
    
    {\displaystyle i}
   er indeksen til leddet.